РЕПУБЛИКА СРБИЈА

ОПШТИНА ЧАЈЕТИНА

Општинска управа

Број: 038-4/2016-02

12. септембар 2016. године;

Ч а ј е т и н а

**ОБАВЕШТЕЊЕ О РАЗМЕНИ ПОДАТАКА О ЧИЊЕНИЦАМА**

**О КОЈИМА СЕ ВОДИ СЛУЖБЕНА ЕВИДЕНЦИЈА**

Запослени радници Општинске управе Чајетина у поступцима које воде прибављају податке из службених евиденција електронским путем или непосредним увидом у евиденцију у случајевима у којима је то могуће или на упит, у складу са члановима 9. и 103. Закона о општем управном поступку („Сл. гласник РС“, број 18/2016).

У поступку решавања о правима, обавезама или правним интересима физичког или правног лица, односно друге странке, ова управа може вршити увид, прибављати и обрађивати само оне податке који су законом или посебним прописом утврђени као неопходни за решавање о одређеном праву, обавези или правном интересу странке.

Уколико се ради о поступку покренутом по захтеву странке, странка има право да сама прибави податке о чињеницама о којима се води службена евиденција.

Имајући у виду да је као услов да странка сама прибавља податке предвиђена и њена изричита изјава и да се ради о изузетку од принципа делотворности и економичности поступка, потребно је да оваква изјава странке буде у писаној форми, на обрасцу који се може преузети на писарници Општинске управе или на званичном сајту Општине ([www.cajetina.org.rs](http://www.cajetina.org.rs)).

Странка може изјавити да ће прибавити само поједине (не све) личне податке, у ком случају ће и даље постојати обавеза органа да прикупи податке који недостају, а који нису обухваћени изричитом изјавом странке.

**НАЧЕЛНИК**

**ОПШТИНСКЕ УПРАВЕ**

***Вељко Радуловић***